Le cerea apoi să vină la întâlnire cu un plic cu bani, iar ulterior se oferea să completeze acea sumă cu bani de la el, să pună sumele respective într-un singur plic pe care îl introducea într-o cutie poştală care se afla în drumul lor. Pe plicul respectiv era scrisă adresa la care locuia femeia, tocmai pentru a deveni credibil şi pentru a o convinge că el nu are nevoie de bani ci, din contră, este dispus să le mărească sumele care să le aparţină în totalitate. Înşelăciunea se producea în momentul în care, în loc să introducă plicul cu bani în cutia poştală, el introducea un alt plic, gol, iar cele în care se aflau sumele rămâneau în posesia lui.

Bărbatul a fost reţinut şi astăzi va fi prezentat judecătorilor cu propunere de arestare preventivă.

„Individul a fost prins în flagrant, în timp ce încerca să înșele o femeie. Mai exact, urma ca aceasta să depună, într-un plic, o sumă de bani care urma, mai apoi, să fie trimisă la adresa acesteia de domiciliu împreună cu o altă sumă de bani a individului respectiv. Dar se pare că nu au ajuns în cutia poștală în care trebuiau să ajungă de fapt, ci în buzunarul individului", a explicat Emilia Mihai, purtator de cuvânt Poliția Capitalei.